ডায়মন্ড হারবার মহকুমা

**ডায়মন্ড হারবার মহকুমা** হল ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি প্রশাসনিক মহকুমা। এই মহকুমার সদর ডায়মন্ড হারবারে অবস্থিত। দক্ষিণ চব্বিশ পরগনা জেলার মোট জনসংখ্যার ২৬.০৪ শতাংশ এই মহকুমার বাসিন্দা।

## প্রশাসনিক বিভাগ
ডায়মন্ড হারবার মহকুমায় ১১টি থানা, ৯টি সমষ্টি উন্নয়ন ব্লক, ৯টি পঞ্চায়েত সমিতি, ৯৯টি গ্রাম পঞ্চায়েত, ৮৯০টি মৌজা, ৮৩৯টি জনবসতিপূর্ণ গ্রাম, ১টি পুরসভা ও ৩৫টি জনগণনা নগর রয়েছে। মহকুমার একমাত্র পুরসভাটি হল ডায়মন্ড হারবার। জনগণনা নগরগুলি হল: অযোধ্যানগর, সিরাকোল, উত্তর বিষ্ণুপুর, ঘোলা নোয়াপাড়া, উস্থি, বারিজপুর, উত্তর কুসুম, কালিকাপোতা, বামনা, ধামুয়া, শ্যামপুর, নৈনান, উত্তর কলস, ডিহি কলস, সংগ্রামপুর, বিলন্দাপুর, মগরাহাট, চাঁদপুর, বংশীধরপুর, পূর্ব বিষ্ণুপুর, বেরান্দারি বাগারিয়া, ধোলা, হাসিমনগর, বনেশ্বরপুর, চাঁদপালা অনন্তপথপুর, ফতেপুর, মাসাত, সংগ্রামপুর, মোহনপুর, দুর্গানগর, পটদহ, কৃষ্ণচন্দ্রপুর, মথুরাপুর, পূর্ব রানাঘাট ও লালপুর।

## থানা
ডায়মন্ড হারবার মহকুমার অন্তর্গত থানাগুলি হল:

## সমষ্টি উন্নয়ন ব্লক
ডায়মন্ড হারবার মহকুমার সমষ্টি উন্নয়ন ব্লকগুলি হল:

## গ্রাম পঞ্চায়েত
ডায়মন্ড হারবার মহকুমার ৯টি সমষ্টি উন্নয়ন ব্লকের অধীনে মোট ৯৯টি গ্রাম পঞ্চায়েত রয়েছে:

* ডায়মন্ড হারবার ১ সমষ্টি উন্নয়ন ব্লক আটটি গ্রাম পঞ্চায়েত নিয়ে গঠিত: বাসুলডাঙা, দেরাক, মাসাত, বোলসিদ্ধি কালীনগর, হরিণডাঙা, নেত্র, কানপুর ধানবেড়িয়া ও পারুলিয়া।
* ডায়মন্ড হারবার ২ সমষ্টি উন্নয়ন ব্লক আটটি গ্রাম পঞ্চায়েত নিয়ে গঠিত: ভাদুরা হরিদাস, খোরদো, পাত্র, কলাতলাহাট,মাথুর, সরিষা, কামারপোল ও নুরপুর।
* ফলতা সমষ্টি উন্নয়ন ব্লক তেরোটি গ্রাম পঞ্চায়েত নিয়ে গঠিত: বঙ্গনগর ১, চালুয়ারি, গোপালপুর, নয়াপুকুরিয়া, বঙ্গনগর ২, দেবীপুর, হরিণডাঙা ১, বেলসিংহ ১, ফলতা, হরিণডাঙা ২, বেলসিংহ ২, ফতেপুর ও মল্লিকপুর।
* কুলপি সমষ্টি উন্নয়ন ব্লক চোদ্দোটি গ্রাম পঞ্চায়েত নিয়ে গঠিত: বাবুরমহল, গাজিপুর, ক্যাওড়াতলা, রামকৃষ্ণপুর, বেলপুকুর, ঈশ্বরপুর, কুলপি, রামনগর গাজিপুর, চণ্ডীপুর, কামারচক, রাজারামপুর, ধোলা, করণজলি ও রামকিশোরপুর।
* মগরাহাট ১ সমষ্টি উন্নয়ন ব্লক এগারোটি গ্রাম পঞ্চায়েত নিয়ে গঠিত: ইয়ারপুর, লক্ষ্মীকান্তপুর, শ্রীচন্দ, উত্তর কুসুম, একতারা, রঙ্গিলাবাদ, শিরাকোল, হরিহরপুর, কালিকাপোতা, সংগ্রামপুর, শেরপুর ও উস্থি।
* মগরাহাট ২ সমষ্টি উন্নয়ন ব্লক চোদ্দোটি গ্রাম পঞ্চায়েত নিয়ে গঠিত: আমড়াতলা, মগরাহাট পশ্চিম, নৈনান, ধামুয়া দক্ষিণ, গোকর্ণি, মগরাহাট পূর্ব, উরেলচাঁদপুর, ধামুয়া উত্তর, হোটোর মর্যাদা, মোহনপুর, ধানপোতা, যুগদিয়া ও মুলটি।
* মন্দিরবাজার সমষ্টি উন্নয়ন ব্লক দশটি গ্রাম পঞ্চায়েত নিয়ে গঠিত: আঁচনা, নিশাপুর, ঘাটেশ্বর, কৃষ্ণপুর, দক্ষিণ বিষ্ণুপুর, ধনুরহাট, জগদীশপুর, চাঁদপুর চৈতন্যপুর, গাববেড়িয়া ও কেচারকুর।
* মথুরাপুর ১ সমষ্টি উন্নয়ন ব্লক দশটি গ্রাম পঞ্চায়েত নিয়ে গঠিত: আবাদ ভগবানপুর, কৃষ্ণচন্দ্রপুর, মথুরাপুর পূর্ব, উত্তর লক্ষ্মীনারায়ণপুর, দক্ষিণ লক্ষ্মীনারায়ণপুর, লালপুর, নালুয়া, মথুরাপুর পশ্চিম, শঙ্করপুর ও দেবীপুর। 
* মথুরাপুর ২ সমষ্টি উন্নয়ন ব্লক এগারোটি গ্রাম পঞ্চায়েত নিয়ে গঠিত: দিঘিরপাড় বকুলতলা, কাঁকনদিঘি, কুমড়াপাড়া, রাধাকান্তপুর, গিলারছট, কাশীনগর, নগেন্দ্রপুর, রায়দিঘি, কৌতলা, খাড়ি ও নন্দকুমারপুর।

## শিক্ষাব্যবস্থা
২০১১ সালের জনগণনা অনুযায়ী, দক্ষিণ চব্বিশ পরগনা জেলায় সাক্ষরতার সামগ্রিক হার ৭৭.৫১ শতাংশ, যেখানে এই জেলার অন্তর্গত ডায়মন্ড হারবার মহকুমায় সাক্ষরতার হার ৭৬.৪৫ শতাংশ।

এই মহকুমার উল্লেখযোগ্য শিক্ষাপ্রতিষ্ঠানগুলি হল:
* ২০১৩ সালে সরিষায় প্রতিষ্ঠিত ডায়মন্ড হারবার মহিলা বিশ্ববিদ্যালয়।
* ২০০২ সালে আমিরা ডাকঘর এলাকায় প্রতিষ্ঠিত নেওটিয়া ইনস্টিটিউট অফ টেকনোলজি ম্যানেজমেন্ট অ্যান্ড সায়েন্স।
* ২০১০ সালে কামারজোলের ভূষণায় স্থাপিত শিশুরাম দাস কলেজ।
* ১৯৪৮ সালে ডায়মন্ড হারবারে প্রতিষ্ঠিত ফকির চাঁদ কলেজ। এটিই জেলার দ্বিতীয় পুরনো কলেজ(প্রথমে  Canning এর Tangrakhali College ।
* ২০১৯ সালে ডায়মন্ড হারবারে প্রতিষ্ঠিত ডায়মন্ড হারবার সরকারি মেডিকেল কলেজ ও হাসপাতাল।
* ২০০৭ সালে শিরাকোলে স্থাপিত শিরাকোল মহাবিদ্যালয়।
* ২০০৭ সালে হরিণডাঙায় স্থাপিত সাধন চন্দ্র মহাবিদ্যালয়।
* ২০০৯ সালে ধোলায় স্থাপিত ধোলা মহাবিদ্যালয়।
* ১৯৯৫ সালে রায়দিঘিতে স্থাপিত রায়দিঘি কলেজ।
* ২০১৫ সালে সহরারহাট ডাকঘর এলাকার পুণ্যে স্থাপিত এল. জে. ডি. কলেজ।
* মগরাহাট কলেজ ১৯৯৬ খ্রিস্টাব্দে মগরাহাটে স্থাপিত।

## স্বাস্থ্য পরিষেবা
ডায়মন্ড হারবার মহকুমার চিকিৎসাকেন্দ্রগুলি হল:

**হাসপাতাল**: (নাম, অবস্থান, শয্যাসংখ্যা)

* ডায়মন্ড হারবার মহকুমা হাসপাতাল, ডায়মন্ড হারবার, ২৫০টি শয্যা

**গ্রামীণ হাসপাতাল**: (নাম, সমষ্টি উন্নয়ন ব্লক, অবস্থান, শয্যাসংখ্যা)

* মথুরাপুর গ্রামীণ হাসপাতাল, মথুরাপুর ১ সমষ্টি উন্নয়ন ব্লক, মথুরাপুর, ৬০টি শয্যা
* রায়দিঘি গ্রামীণ হাসপাতাল, মথুরাপুর ২ সমষ্টি উন্নয়ন ব্লক, রায়দিঘি, ৬০টি শয্যা
* বাণেশ্বরপুর গ্রামীণ হাসপাতাল, মগরাহাট ১ সমষ্টি উন্নয়ন ব্লক, বাণেশ্বরপুর, ৩০টি শয্যা
* মগরাহাট গ্রামীণ হাসপাতাল, মগরাহাট ২ সমষ্টি উন্নয়ন ব্লক, মগরাহাট, ৩০টি শয্যা
* পঞ্চগ্রাম (নেত্র) গ্রামীণ হাসপাতাল, ডায়মন্ড হারবার ১ সমষ্টি উন্নয়ন ব্লক, ডাকঘর - পঞ্চগ্রাম সিংঘী, ৩০টি শয্যা
*নাইয়ারাত গ্রামীণ হাসপাতাল, মন্দিরবাজার সমষ্টি উন্নয়ন ব্লক, নাইয়ারাত, ৩০টি শয্যা

**ব্লক প্রাথমিক স্বাস্থ্যকেন্দ্র**: (নাম, সমষ্টি উন্নয়ন ব্লক, অবস্থান, শয্যাসংখ্যা)

* ফলতা ব্লক প্রাথমিক স্বাস্থ্যকেন্দ্র, ফলতা সমষ্টি উন্নয়ন ব্লক, ফলতা, ১০টি শয্যা
* সরিষা ব্লক প্রাথমিক স্বাস্থ্যকেন্দ্র, ডায়মন্ড হারবার ২ সমষ্টি উন্নয়ন ব্লক, সরিষা, ১৫টি শয্যা
* কুলপি ব্লক প্রাথমিক স্বাস্থ্যকেন্দ্র, কুলপি সমষ্টি উন্নয়ন ব্লক, কুলপি, ১৫টি শয্যা

**প্রাথমিক স্বাস্থ্যকেন্দ্র** (সমষ্টি উন্নয়ন ব্লক অনুযায়ী): (সমষ্টি উন্নয়ন ব্লক, প্রাথমিক স্বাস্থ্যকেন্দ্রের অবস্থান, শয্যাসংখ্যা)

* ফলতা সমষ্টি উন্নয়ন ব্লক: ঢোলটিকুরি (ডাকঘর - চরবেরিয়া) (৬টি শয্যা)
* মগরাহাট ১ সমষ্টি উন্নয়ন ব্লক: শিরাকোল (৬টি শয্যা)
* মগরাহাট ২ সমষ্টি উন্নয়ন ব্লক: মোহনপুর (৬টি শয্যা), গোকর্ণি (৬টি শয্যা)
* ডায়মন্ড হারবার ১ সমষ্টি উন্নয়ন ব্লক: বারদ্রোণ (ডাকঘর - হাটুগঞ্জ) (১০টি শয্যা), রঘুনাথপুর (মাসাত) (৬টি শয্যা)
* ডায়মন্ড হারবার ২ সমষ্টি উন্নয়ন ব্লক: গানদিয়া রঘুনাথপুর (৬টি শয্যা), পশ্চিম ভবানীপুর (ডাকঘর - মুকুন্দপুর) (৬টি শয্যা)
* মথুরাপুর ১ সমষ্টি উন্নয়ন ব্লক: যাদবপুর (৬টি শয্যা), ঘাটবকুলতলা (১০টি শয্যা)
* মথুরাপুর ২ সমষ্টি উন্নয়ন ব্লক: পুরন্দরপুর (ডাকঘর -পুকুরহাট) (৬টি শয্যা), বাড়িভাঙা আবাদ (৬টি শয্যা), গিলেরচট (৬টি শয্যা)
* কুলপি সমষ্টি উন্নয়ন ব্লক: দক্ষিণ জগদীশপুর (৬টি শয্যা), বেলপুকুর (১০টি শয্যা), রামকিশোরপুর (৬টি শয্যা), জামতালহাট(৬টি শয্যা)

## আইনসভা
সীমানা পুনর্নির্ধারণ কমিশনের নির্দেশিকা অনুযায়ী ডায়মন্ড হারবার মহকুমার সমগ্র এলাকা নিম্নলিখিত বিধানসভা কেন্দ্রগুলির অন্তর্ভুক্ত হয়েছে:
* কুলপি সমষ্টি উন্নয়ন ব্লকের সমগ্র এলাকা নিয়ে কুলপি বিধানসভা কেন্দ্র গঠিত। 
* মথুরাপুর ২ সমষ্টি উন্নয়ন ব্লক এবং মথুরাপুর ১ সমষ্টি উন্নয়ন ব্লকের আবাদ ভগবানপুর, দেবীপুর, কৃষ্ণচন্দ্রপুর, লালপুর, শঙ্করপুর ও নালুয়া গ্রাম পঞ্চায়েত নিয়ে রায়দিঘি বিধানসভা কেন্দ্র গঠিত। 
* মথুরাপুর ১ সমষ্টি উন্নয়ন ব্লকের অপর চারটি গ্রাম পঞ্চায়েত এবং মন্দিরবাজার সমষ্টি উন্নয়ন ব্লকের সমগ্র এলাকা নিয়ে মন্দিরবাজার বিধানসভা কেন্দ্র গঠিত। 
* মগরাহাট ২ সমষ্টি উন্নয়ন ব্লকের সমগ্র এলাকা নিয়ে মগরাহাট পূর্ব বিধানসভা কেন্দ্র গঠিত। 
* মগরাহাট ১ সমষ্টি উন্নয়ন ব্লক এবং ডায়মন্ড হারবার ১ সমষ্টি উন্নয়ন ব্লকের নেত্র গ্রাম পঞ্চায়েত নিয়ে মগরাহাট পশ্চিম বিধানসভা কেন্দ্র গঠিত। 
* ডায়মন্ড হারবার ১ সমষ্টি উন্নয়ন ব্লকের অপর সাতটি গ্রাম পঞ্চায়েত, ডায়মন্ড হারবার পুরসভা এবং ডায়মন্ড হারবার ২ সমষ্টি উন্নয়ন ব্লকের খোরদো, পাত্র, মথুর, সরিষা, কামারপোল ও নুরপুর গ্রাম পঞ্চায়েত নিয়ে ডায়মন্ড হারবার বিধানসভা কেন্দ্র গঠিত। 
* ডায়মন্ড হারবার ২ সমষ্টি উন্নয়ন ব্লকের অপর দুই গ্রাম পঞ্চায়েত এবং ফলতা সমষ্টি উন্নয়ন ব্লকের সমগ্র এলাকা নিয়ে ফলতা বিধানসভা কেন্দ্র গঠিত। 
* মন্দিরবাজার ও মগরাহাট পূর্ব বিধানসভা কেন্দ্র দু’টি তফসিলি জাতি-ভুক্ত প্রার্থীদের জন্য সংরক্ষিত।

মগরাহাট পূর্ব বিধানসভা কেন্দ্রটি তফসিলি জাতি-ভুক্ত প্রার্থীদের জন্য সংরক্ষিত জয়নগর লোকসভা কেন্দ্রের অংশ। কুলপি, রায়দিঘি, মন্দিরবাজার ও মগরাহাট পশ্চিম বিধানসভা কেন্দ্রগুলি মথুরাপুর লোকসভা কেন্দ্রের অন্তর্গত। এই লোকসভা কেন্দ্রটিও তফসিলি জাতি-ভুক্ত প্রার্থীদের জন্য সংরক্ষিত। ডায়মন্ড হারবার ও ফলতা বিধানসভা কেন্দ্র দু’টি ডায়মন্ড হারবার লোকসভা কেন্দ্রের অংশ।

## তথ্যসূত্র

বিষয়শ্রেণী:পশ্চিমবঙ্গের মহকুমা
বিষয়শ্রেণী:দক্ষিণ চব্বিশ পরগনা জেলা
বিষয়শ্রেণী:দক্ষিণ চব্বিশ পরগনা জেলার মহকুমা